Koležma

Koležma on vahnu pomorskoi kylä Karjalan tazavallas Belomorskan piiris. Kylä sijaiččou Koležman jovensuus Vienan meren Onieganlahtes, 30 kilometrin piäs Sumski Posadaspäi. Kalastus on rahvahan piäruado kylän perustamizes algajen. Koležmas on pieni kalastusportu. Nevvostoliiton aigua ruadoi vuvvennu 1930 perustettu kalastuskolhouzu. Kolhouzan enzimäzenny johtajannu oli Pakulin T.G. Kyläs ruadau škola, feršalipunktu. Histourii Kylä perustettih XVI luvul. Koležman voulosti sijoittui Vienan Karjalan päivännouzuozas. Voulostih kuuluttih Koležma, Pertojärvi, Ruiga da Virandajärvi. Koležman voulosti hyllättih 1920-luvul da sen aloveh rubei kuulumah Sorokan piirih. Histourien mustomerkit Kyläs on Suuren voinan aigua tapettuloin Karjalan frontan lendäjien velleskalmu. Sežo Koležmas on žiivatankazvattajan J.I. Judinan rinduvestos (1879 – 1954). Rahvahan lugumiäry Vuvvennu 1907 voulostis elettih ven’alazet da niidy oli 1034 hengie. Vuvvennu 1926 Koležmas eli 1168 hengie, kudamis 1167 oli ven’alazii da yksi karjalaine. Vuvvennu 1996 kyläs eli 260 hengie, äijät oldih pomoriloin jälgeläzet.